මේ තහවුරු නොවුණු සාධකවලින් හෙබි ව්‍යාජ ලේඛනය ගැන යුරෝපා සංගමයද සඳහන් කර ඇති නමුත් මේ ව්‍යාජ ලේඛනය පිළියෙල කළ අයට තමන්ට පරීක්ෂණ පැවැත්වීමේ බලයක් නොතිබුණු බව හා නිගමනයන්ට එළඹීමට අදාළ කිසිදු පරීක්ෂණයක් සිදුනොකළ බව ඔවුන්ම කියා තිබීම කෙරේ යුරෝපා සංගමය අවධානය යොමු කළ යුතුය.කෙසේ වෙතත් මෙවන් වාතාවරණයක සකස් කළ මෙම වාර්තාව භයානක පූර්වාදර්ශයක් විය හැකි බැවින් ඊට කිසිසේත් ඉඩ නොදිය යුතු බව අපේ හැඟීමයි.උගත් පාඩම් හා ප්‍රතිසංධාන කොමිසමේ වාර්තාවද 2012 ඔක්තෝබර් මස වන විට මානව හිමිකම් කොමිසම හමුවේ තැබිය හැකි අතර එහිදී මතුවන ප්‍රශ්න සම්බන්ධයෙන් අපට සාකච්ඡා කළ හැකිය.